ความเป็นไปบนโลกใบนี้
สันติภาพ สงครามการค้าสู่บอลโลก,กรอบเดียวกันในสิ่งที่เกิดขึ้นบนโลกใบนี้ที่สัมพันธ์กันอย่างแยกไม่ออก ไม่ว่าจะเป็นเหตุการณ์ ทรัมป์ พบ คิม,เลยไปสู่การเจรจาจี 7 ระหว่างผู้นำประเทศอุตสาหกรรมจาก 7 ประเทศ ปรากฏว่าได้เห็นเหตุการณ์ที่ไม่คาดคิดมาก่อนเกิดขึ้น,เมื่อ 6 ชาติสมาชิกรุมกินโต๊ะ ทรัมป์ ประเทศพี่เบิ้มใหญ่สุด ซึ่งเป็นมิตรสนิทแนบแน่นกันมาอย่างยาวนาน,เพราะไม่พอใจที่สหรัฐฯประกาศขึ้นภาษีสินค้า 2 ชนิดคือ เหล็ก และอะลูมิเนียม,บรรดาประเทศเหล่านี้เห็นว่า การดำเนินนโยบายเรื่องภาษีอย่างนี้ไม่ต่างกับการประกาศสงครามการค้า,ทรัมป์ แก้ตัวว่า เขากำลังดำเนินนโยบาย อเมริกัน เฟิสต์ อย่างที่ประกาศเอาไว้คือ ผลประโยชน์ของสหรัฐฯต้องมาก่อน,การขึ้นภาษีของสหรัฐฯนั้นไม่ใช่แค่ประเทศในกลุ่มจี 7 แม้กระทั่งไทยถูกเหมารวมเข้าไปด้วย จนต้องส่งตัวแทนไปเจรจากับสหรัฐฯเพื่อขอผ่อนปรน,ว่าไปแล้วเป้าหมายหลักของสหรัฐฯนั้นน่าจะพุ่งไปที่จีนมากกว่า เพราะเป็นไม้เบื่อไม้เมากันมาตลอด,หรือจะพูดได้ว่าเป็นศัตรูกันทั้งระบบก็ว่าได้,มาตรการของสหรัฐฯดังกล่าวนั้น ถือว่าเป็นการเริ่มต้นเท่านั้น และจะต้องดุเดือดเข้มข้นขึ้นเป็นลำดับต่อไป,ปัญหาคาใจกับ 6 ประเทศในจี 7 นั้นถึงที่สุดแล้ว น่าจะเคลียร์กันได้ เวลานี้ดูเหมือนว่าสหรัฐฯจะถูกโดดเดี่ยว แต่ถึงที่สุดก็คงจะไม่สามารถตัดขาดต่อกันได้,อย่างน้อยก็เคยเป็นเผ่าพันธุ์เดียวกัน ร่วมทุกข์ร่วมสุขกันมาก่อน,หลังจากเปิดฉากเจรจากับเกาหลีเหนือผ่านพ้นไปด้วยดี และได้คะแนนนิยมเพิ่มสูงขึ้น หรือการขึ้นภาษีจะทำให้นักธุรกิจ-นักลงทุนจะพึงพอใจและเห็นว่า ทรัมป์ ดำเนินนโยบายอย่างที่ประกาศเอาไว้จริง,ทำให้พวกเขาเชื่อมั่นรัฐบาลและเดินหน้าจะลงทุนกันอย่างคึกคักจนคาดการณ์ได้ว่าเศรษฐกิจของสหรัฐฯจะเติบโตขึ้นมาอย่างรวดเร็ว,แน่นอนว่า ทรัมป์ มุ่งหมายความต้องการของเขาก็คือการได้รับการยอมรับจากประชาชนชาวอเมริกันก็ต้องสำแดงพลังให้ปรากฏว่าเขามีความสามารถ มีปัญญาและกล้าตัดสินใจ,ไม่ใช่ คนบ้า อย่างที่เขาถูกปรามาส,ผลการเจรจากับผู้นำเกาหลีเหนือแม้จะได้รับคำชมเชย แต่ก็มีเสียงวิพากษ์วิจารณ์ทำนองว่า เขายอม คิม มากเกินไป แต่ก็เป็นเพียงมุมมองเล็กๆเท่านั้น,ปฏิกิริยาจากประเทศต่างๆที่เกิดขึ้นนั้น จีนน่าจะพอใจมากที่สุด และมีการเรียกร้องให้ยุติการคว่ำบาตรเกาหลีเหนือให้เร็วที่สุด,เกาหลีใต้ก็น่าจะพอใจที่สุดและทำให้การสานสัมพันธ์น่าจะคืบหน้าต่อไปจนกว่าไปสู่การรวมประเทศก็เป็นได้,มีแต่ญี่ปุ่นเท่านั้นที่ยังระแวงเกาหลีเหนือ,ไม่เห็นด้วยที่จะให้ยุติการซ้อมรบ การถอนทหารออกมาจากเกาหลีใต้และไม่เห็นด้วยที่จะให้ยุติการคว่ำบาตร,นั่นคือความเป็นไปของโลกปัจจุบันที่มาพร้อมๆกับการแข่งขันฟุตบอลโลก ซึ่งรัสเซียเป็นเจ้าภาพเป็นเกมกีฬาแห่งมนุษยชาติที่สามารถหยุดโลกได้,จากวันนี้ไปจนถึง 15 ก.ค.61 ให้สนุกสนานกับเกมกันทุกมุมโลก.,สายล่อฟ้า
กรอบเดียวกันในสิ่งที่เกิดขึ้นบนโลกใบนี้ที่สัมพันธ์กันอย่างแยกไม่ออก ไม่ว่าจะเป็นเหตุการณ์ ทรัมป์ พบ คิม เลยไปสู่การเจรจาจี 7 ระหว่างผู้นำประเทศอุตสาหกรรมจาก 7 ประเทศ
โดนัลด์ ทรัมป์,คิม จอง อึน,จี7,กล้าได้กล้าเสีย,สายล่อฟ้า